ઓલ ઇન્ડિયા અન્ના દ્વવિડ મુનેત્ર કડગમ એટલે કે એઆઇડીએમકે ના નેતા વી.કે. શશિકલા અને તેમના પરિવારજનોને ત્યાં શુક્રવાર સાંજથી મોડી રાત સુધી આયકર વિભાગની રેડ પાડવામાં આવી હતી. આયકર વિભાગે પોસ ગાર્ડનમાં રેડ પાડી હતી. જે દરમિયાન શશિકલા અને જયલલિતાના સેક્રેટરીના રૂમની પણ તપાસ કરવામાં આવી હતી. પોશ ગાર્ડનની રેડ દરમિયાન મોટી સંખ્યામાં એઆઇડીએમકેના સમર્થકો ભેગા થયા હતા. અને તેમણે આ છાપેમારીનો વિરોધ કર્યો હતો. વધુમાં આયકર વિભાગ ઉપરાંત મોટી સંખ્યામાં પોલીસ દળ પણ અહીં ઉતારવામાં આવ્યું હતું.